ส่วนที่ 1

บริษัทที่ออกหลักทรัพย์

ข้อมูลสรุป

บริษัท เอ็น.ซี. เฮ้าส์ซิ่ง จำกัด (มหาชน) หรือ NCH ก่อตั้งเมื่อวันที่ 2 กุมภาพันธ์ 2537
ประกอบธุรกิจพัฒนาอสังหาริมทรัพย์แบบครบวงจร
โดยดำเนินธุรกิจหลักประเภทบ้านจัดสรรพร้อมที่ดินเพื่อขาย ภายใต้ชื่อโครงการ “บ้านฟ้า”
ด้วยประสบการณ์ในการดำเนินธุรกิจพัฒนาอสังหาริมทรัพย์และศักยภาพในการแข่งขัน
ปัจจุบันบริษัทถือเป็นผู้นำตลาดในเขตกรุงเทพฯ โซนเหนือ และได้ขยายโครงการครอบคลุมพื้นที่หลัก
4 มุมเมือง คือ กรุงเทพฯ โซนเหนือ เช่น ถนนรังสิต-องค์รักษ์/ถนนลำลูกกา กรุงเทพฯ โซนใต้
เช่น ถนนประชาอุทิศ กรุงเทพฯ โซนตะวันตก เช่น ถนนวงแหวนปิ่นเกล้า/ถนนพุทธมณฑลสาย 1
และกรุงเทพฯ โซนตะวันออก เช่น ถนนศรีนครินทร์ และภายในเขตเมือง เช่น ถนนลาดพร้าว
รวมถึงจังหวัดใหญ่ที่เป็นศูนย์กลางทางเศรษฐกิจ เช่น ชลบุรี และขอนแก่น บริษัทฯ
มีนโยบายในการขยายตลาด ฐานลูกค้าใหม่เพื่อสร้างการเติบโตด้านรายได้อย่างต่อเนื่อง โดยในปี
2553 – 2554 บริษัทฯ มีการเปิดโครงการใหม่ได้แก่ โครงการเดอะ กรีนพาร์ค จอมเทียน By
NC Group โครงการ เดอะ รอยัล กรีนพาร์ค กาญจนาภิเษก
และอยู่ระหว่างการพัฒนาโครงการได้แก่ โครงการบ้านฟ้ากรีนเนอรี่ พัทยาเหนือ ชัยพรวิถี
โครงการ เอ็นซี รอยัล ปิ่นเกล้า โครงการปิยรมย์ เนสโต้
และสามารถปิดการขายในโครงการบ้านฟ้า กรีนพาร์ค รอยัล พุทธมณฑล สาย 1
รวมโครงการที่เปิดดำเนินการมาแล้วกว่า 40 โครงการ มูลค่าโครงการรวม 23,500 ล้านบาท
ด้วย ทุนจดทะเบียน 1,200 ล้านบาท

บริษัทมีบริษัทย่อยรวมทั้งสิ้น 2 บริษัท ซึ่งบริษัทถือหุ้นในสัดส่วนร้อยละ 99.99 คือ บริษัท เอ็น.ซี.
พร็อพเพอร์ตี้ แมเนจเม้นท์ จำกัด (NCPM) ประกอบธุรกิจรับบริหารโครงการแบบครบวงจร
ทั้งด้านบริหารการขายและการตลาด การก่อสร้างและการโอน ในลักษณะของการเข้าไปฟื้นฟูกิจการ
และการบริหารร่วมกับเจ้าของที่ดิน โดยในปี 2554 NCPM
ได้มีการพัฒนาการก่อสร้างด้วยระบบการก่อสร้างสำเร็จรูป หรือ Precast
เพื่อสร้างความสามารถด้านการแข่งขันในตลาดอสังหาริมทรัพย์ในระยะยาว
ลดความเสี่ยงด้านต้นทุนการก่อสร้าง ค่าแรงงานที่มีแนวโน้มปรับตัวสูงขึ้น ลดปัญหาด้านฝีมือแรงงาน
การขาดแคลนผู้รับเหมา นอกจากนี้ ยังช่วยลดระยะเวลาในการก่อสร้าง
ทำให้สามารถขายและโอนกรรมสิทธิ์ให้ลูกค้าได้รวดเร็วยิ่งขึ้น และบริษัท ควอลิตี้ ลิฟวิ่ง
แมเนจเม้นท์ จำกัด (QLM)
ประกอบธุรกิจการให้บริการบริหารชุมชนแก่โครงการบ้านจัดสรรและอาคารชุดภายหลังการโอน ในปี
2554 รับบริหารชุมชนทั้งสิ้นกว่า 20 โครงการ

ท่ามกลางสถานการณ์การแข่งขันที่รุนแรงในตลาดอสังหาริมทรัพย์
ผลกระทบต่อเนื่องจากเหตุการณ์อุทกภัยในปี 2554
ความเสี่ยงจากพฤติกรรมของผู้บริโภคที่เปลี่ยนไปจากเหตุการณ์อุทกภัย
ต้นทุนการก่อสร้างและค่าแรงที่ปรับตัวสูงขึ้น ตลอดจนด้านฝีมือแรงงาน บริษัทฯ
ได้กำหนดแผนการดำเนินงานเชิงกลยุทธ์เพื่อสร้างความได้เปรียบในการแข่งขันในหลายด้าน
มีการปรับโครงสร้างการบริหารจัดการภายในเพื่อเพิ่มประสิทธิภาพในการบริหารงานในลักษณะกลุ่มธุรกิจผลิตภัณฑ์
(Strategic Business Unit) การพัฒนาระบบโครงสร้างสำเร็จรูป (Precast) การวิจัย
พัฒนาระบบเทคโนโลยีสารสนเทศ กำหนดกลยุทธ์ให้ครอบคลุมส่วนแบ่งทางการตลาดมากขึ้น
ทั้งโครงการในแนวราบ โครงการในแนวสูง และขยายโครงการใหม่ในทำเลที่มีศักยภาพอื่นๆ
เพื่อกระจายความเสี่ยง พัฒนากระบวนการบริหารจัดการทั้งระบบที่มุ่งเน้นการสร้าง Customer
Value ด้วยกลยุทธ์ Smart & Smile Strategy ใน 5 ด้านได้แก่ Project , Product ,
Quality , Promotion และ Service

สำหรับปี 2554 บริษัทประสบความสำเร็จด้านผลการดำเนินงานอย่างดีเยี่ยม โดยมียอดขาย
(Presales) รวมกว่า 2,500 ล้านบาท เป็นไปตามเป้าหมายที่กำหนด
และสูงสุดในรอบหลายปีที่ผ่านมา มีรายได้รวม 2,049 ล้านบาท
สูงกว่าช่วงเวลาเดียวกันของปีที่ผ่านมาถึงร้อยละ 68 มีกำไรสุทธิเท่ากับ 193 ล้านบาท
หรือเพิ่มขึ้นในอัตราร้อยละ122 บริษัทมีสินทรัพย์รวม 3,311 ล้านบาท หนี้สินรวม 1,092 ล้านบาท
ส่วนของผู้ถือหุ้นรวม 2,219 ล้านบาท ณ วันที่ 31 ธันวาคม 2554
บริษัทมีโครงการที่เปิดดำเนินการและโครงการที่อยู่ระหว่างการพัฒนารวมทั้งสิ้น 16 โครงการ
โดยเป็นมูลค่าที่ทำสัญญาซื้อขายแล้วทั้งสิ้น 7,164 ล้านบาท คิดเป็นร้อยละ 62
ของมูลค่าโครงการรวมในปัจจุบัน และ และมีที่ดินเปล่ารอการพัฒนาเป็นเนื้อที่ทั้งหมดประมาณ 801
ไร่ มูลค่าตามบัญชี 1,748 ล้านบาท และมีราคาประเมินจากผู้ประเมินอิสระ 1,932 ล้านบาท
ในขณะที่มีอัตราหนี้สินต่อทุนเท่ากับ 0.49 เท่า
ถือได้ว่าบริษัทมีสถานะทางการเงินที่แข็งแกร่งและมีความพร้อมสำหรับการขยายการลงทุนในอนาคต
ทั้งนี้ เพื่อสร้างผลตอบเทนสูงสุดให้แก่ผู้ถือหุ้น ความพึงพอใจสูงสุดให้แก่ลูกค้า
และผู้มีส่วนได้เสียทุกฝ่าย

 (ผู้ลงทุนควรอ่านรายละเอียดข้อมูลส่วนที่ 1 ในหัวข้ออื่น ๆ เพิ่มเติมก่อนการตัดสินใจลงทุน)

ข้อมูลทั่วไปบริษัทที่ออกหลักทรัพย์

[]

[]